Rådets forordning (EF) nr. 2517/2000
af 9. november 2000
om ændring af forordning (EF) nr. 2742/1999 om fastsættelse for 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
(1) Forordning (EF) nr. 2742/1999(2) fastsætter for 2000 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande.
(2) Inden for rammerne af fiskeriaftalen mellem Det Europæiske Fællesskab og Republikken Estland(3) har Fællesskabet fået tildelt en yderligere mængde på 600 tons torsk i Østersøen.
(3) Inden for rammerne af en tresidet aftale mellem Grønland, Island og Norge er de samlede tilladte fangstmængder for lodde i grønlandske farvande for 2000 blevet fastsat til 975000 tons, hvoraf Grønlands kvote skal være på 107500 tons, hvilket medfører, at Fællesskabets kvote skal tilpasses.
(4) Den Interamerikanske Kommission for Tropisk Tunfisk (IATTC) vedtog på sit seneste årlige møde den 12.-16. juni 2000 en fangstbegrænsning for gulfinnet tun i 2000 og ændrede den foreløbige fangstbegrænsning for storøjet tun, som var blevet vedtaget i 1999. Da Fællesskabet er ved at tiltræde IATTC, bør det samarbejde fuldt ud med denne organisation i alle fiskeribeskyttelsesspørgsmål ved at gennemføre disse foranstaltninger.
(5) Det er nødvendigt at præcisere, i hvilket geografiske område i det nordøstlige Atlanterhav der må tages sild.
(6) Forordning (EF) nr. 2742/1999 bør ændres tilsvarende -
UDSTEDT FØLGENDE FORORDNING:
Artikel 1
I forordning (EF) nr. 2742/1999 foretages følgende ændringer:
1) I tabellen i artikel 3, stk. 3, ændres angivelsen:
TABELPOSITION "
til
TABELPOSITION "
2) Angivelserne i bilag I træder i stedet for de tilsvarende angivelser i bilag I A.
3) Bilag I C ændres således:
- i angivelsen "Sild, Område I, II" under "Særlige betingelser", ændres henvisningen til "Færøske farvande" til "Færøske farvande, herunder ICES-afsnit Vb nord for 62° N".
- Angivelserne i bilag II træder i stedet for den tilsvarende angivelse.
4) Bilag I F ændres således:
- angivelserne i bilag III træder i stedet for de tilsvarende angivelser
- angivelserne i bilag IV indsættes.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. november 2000.